
Tisková zpráva

[bookmark: _Hlk203553971]Continental potvrdzuje prvenstvo v nezávislých testoch zimných a celoročných pneumatík
· Zimné pneumatiky WinterContact TS 870 opäť obhájili prvenstvo v testoch britského časopisu Auto Express vďaka svojim špičkovým vlastnostiam
· Vynikajúce hodnotenie a prvé miesto v testoch časopisu Sport Auto získali aj zimné pneumatiky WinterContact TS 870 P
· Nemecký automobilový klub ADAC označil pneumatiky AllSeasonContact 2 za najlepšie celoročné pneumatiky z hľadiska bezpečnosti jazdy
Bratislava, 13. októbra 2026 – S blížiacou sa zimou, keď vodiči plánujú prezutie alebo nákup nových zimných pneumatík, potvrdzuje Continental v nezávislých testoch svoju spoľahlivosť. Pneumatiky Continental sa dlhodobo umiestňujú na popredných priečkach a ani tento rok to nie je inak. Zimné pneumatiky WinterContact TS 870 už po štvrtý raz obhájili prvé miesto v teste časopisu Auto Express. Nezaostáva ani WinterContact TS 870 P určená pre SUV alebo výkonnejšie automobily, ktorá vyniká vysokou priľnavosťou vo všetkých zimných podmienkach. V kategórii celoročných pneumatík zasa jednoznačne víťazí AllSeasonContact 2.
S príchodom zimnej sezóny a nepriaznivých podmienok na cestách mnohí vodiči riešia, aké zimné pneumatiky si vybrať. Prípadne či uprednostniť celoročné. Nezávislé testy potvrdzujú prvenstvo spoločnosti Continental v oboch kategóriách. Medzi najlepšie hodnotené modely patria WinterContact TS 870 a TS 870 P, ako aj celoročný model AllSeasonContact 2. 
„Vynikajúce výsledky v nezávislých testoch autoklubov a odborných magazínov sú pre nás obrovským úspechom. Zároveň potvrdzujú, že naše investície do vývoja a inovácií majú zmysel. Sme vďační, že vodičom môžeme prinášať technologicky vyspelé a spoľahlivé pneumatiky. Či už ide o zimné pneumatiky WinterContact TS 870 a WinterContact TS 870 P, alebo celoročné AllSeasonContact 2, naším cieľom je poskytnúť vodičom maximálnu istotu a bezpečnosť pri jazde za každého počasia,“ uviedol Roman Moško, vedúci marketingovej komunikácie spoločnosti Continental Barum s.r.o.
Šampión zimných testov
Maximálna bezpečnosť za akýchkoľvek zimných podmienok, spoľahlivá ovládateľnosť vo všetkých situáciách a nízka spotreba paliva – to sú zimné pneumatiky WinterContact TS 870, hodnotené ako jedny z najlepších zimných pneumatík v celej Európe. Nezávislé testy vyzdvihujú vysokú úroveň priľnavosti na mokrej aj suchej vozovke. Ani na snehu nestrácajú istotu, a to pri brzdení aj v zákrutách. Tento model, ktorý sa vyrába aj v Púchove, poskytuje vodičom výkon najvyššej kvality. Podobne je na tom variant WinterContact TS 870 P, ktorý zabezpečuje bezpečný prejazd zákrutami a výbornú ovládateľnosť pri jazde na suchej aj mokrej vozovke. 
Continental WinterContact TS 870 si v nezávislých testoch dlhodobo udržiava veľmi dobré hodnotenie. V testoch ADAC sa oceňujú najmä jej jazdné vlastnosti na snehu a mokrej vozovke, vyvážené správanie a spoľahlivosť v kritických situáciách. Britský časopis Auto Express poukazuje na špičkové výsledky pri brzdení na mokrej vozovke a tiež na odolnosť proti akvaplaningu.
„Model WinterContact TS 870 vyniká vo viacerých nezávislých testoch, a to v rôznych rozmeroch a podmienkach. Pri vývoji sme sa zamerali najmä na bezpečnosť na mokrom a zasneženom povrchu, napríklad na brzdnú dráhu, čo býva v našich podmienkach najčastejšou výzvou. Testy túto kľúčovú vlastnosť potvrdzujú,“ uviedol Roman Moško.
Po celý rok v bezpečí
Celoročné pneumatiky AllSeasonContact 2 sú ideálnou voľbou pre vodičov, ktorí ročne najazdia menej kilometrov, jazdia predovšetkým v meste a necestujú do horských oblastí. Potvrdzujú to testy nemeckého AvD a automobilového klubu ADAC, uskutočnené na viacerých okruhoch, v ktorých pneumatiky AllSeasonContact 2 získali prvé miesto. Tieto pneumatiky boli označené za najlepšie v oblasti bezpečnosti jazdy. Dobrý brzdný výkon a jazdný komfort oceňujú aj testy kanála YouTube Die Reifentest či časopisov Auto Service Praxis a Autoflotte. 
Prémiové pneumatiky Continental prechádzajú množstvom nezávislých testov v reálnych podmienkach a získavajú najvyššie hodnotenia. Či už ide o zimné rady WinterContact TS 870 a WinterContact TS 870 P, alebo celoročný variant AllSeasonContact 2, zabezpečujú spoľahlivú a bezpečnú jazdu v rozličných podmienkach. 
„Výsledky nezávislých testov potvrdzujú vysokú úroveň bezpečnosti a jazdných vlastností našich pneumatík v náročných zimných podmienkach. Úspechy modelov WinterContact TS 870 a celoročných pneumatík AllSeasonContact 2 zároveň ukazujú, že Continental dokáže ponúknuť spoľahlivé riešenie pre rôzne potreby vodičov,“ dopĺňa Roman Moško.



Continental AG
Spoločnosť Continental je popredným výrobcom pneumatík a priemyselným špecialistom, ktorý vyvíja a vyrába bezpečné, spoľahlivé a komfortné produkty, ako aj komplexné riešenia pre automobilový priemysel, priemyselných zákazníkov a konečných používateľov po celom svete. Spoločnosť Continental bola založená v roku 1871. V roku 2025 dosiahla obrat 19,7 miliardy eur a v súčasnosti zamestnáva približne 76 000 ľudí v 54 krajinách a na trhoch po celom svete.
Spoločnosť Continental pôsobí v Českej republike prostredníctvom výrobných závodov v Otrokoviciach a Horšovskom Týne, na Slovensku je zastúpená výrobným závodom v Púchove. V Českej republike a na Slovensku zamestnáva viac ako 10 000 ľudí. Do portfólia spoločnosti patria pneumatiky značiek Continental, Barum, Matador, Uniroyal, Semperit a General Tire.

